Baselecata

'A Basilicata, chiammata pure Baselecata e, storicamente, Lucania, è na reggione 'e l'Italia meridiunale ca tene 0,6 melione d'abetante; 'o capuluoco suojo è Putenza. Cunfina a suddest cu 'o Mare Jonio (Gurfo 'e Taranto), a est cu 'a Puglia, a ovest cu 'a Campania, a suddovest cu 'o Mar Tirreno e a sud cu 'a Calavria. 'E lengue ca se parleno Comme pe tutte 'e reggione d'Italia, pure 'n Baselecata se parla comme lengua ufficiale 'a lengua italiana, ma 'a ggente parla pure 'a lengua napulitana, e 'e dialette 'e sta reggione ponno pure cagnà da paese a paese cu leggere differenze. Pure 'e dialette cilentane so' simile a chilli lla lucane pecché 'a reggione antica d'a Lucania pigliava tutto 'o Ciliento e 'o nord d'a Calabria fino ô sciummo Lao. Cucina e piatte tipiche 'E piatte lucane so cumposte da ngrediente semplice. Songo famuse assaje d'a Baselecata pe ffa n'esempio 'o baccalà cu'e puparule crusche, 'a strazzata, 'o ppane 'e Matera e prodotte varie (salume, furmagge e vine, comme a l'Aglianico d'u Vulture).